Brønderslev Hot Shots vandt lørdag eftermiddag med 8-4 hjemme over Midtjylland Patriots.

Hot Shots spillede klogt, og der var aldrig tvivl om udfaldet af kampen. Kampen var som altid når de to hold mødes, aldeles hårdt spillet og til tider direkte svinsk. Midtjylland havde ikke meget at komme med, og det var kun den tidligere Hot Shots spiller Thomas Jørgensen, der voldte hjemmeholdet problemer med sit hurtige antrit. Igen var liga-topscorer Michael Andersen ganske ustyrlig. Han lavede 5 mål og 1 assist, og aldrig har Andersen på 35 år, haft så fantastisk en sæsonstart. Med sejren er Brønderslev Hot Shots på førstepladsen i Umbro-liga vest, da Frederikshavn Bulldogs og Århus Elite spillede 6-6 i Frederikshavn. Næste weekend den 1 december får Hot Shots besøg af de danske mestre fra Frederikshavn Bulldogs i Brønderslev hallen.